title: El Casal Català de Brussel·les anul·la un debat electoral per la manca de col·laboració dels partits
context: El Casal Català de Brussel·les ha anunciat que anul·la el debat electoral d'avui entre els candidats catalans a les europees a la capital belga. 'Per motius que escapen totalment al nostre control, ens veiem en la impossibilitat de dur a terme el debat', ha explicat el Casal en un fil de piulets. Segons els organitzadors, van decidir cancel·lar-lo després que el PSC els comuniqués que no participarien i que el PP no respongués als seus missatges. Com a motiu, el PSC va dir que tenen tota la candidatura al territori intervenint en actes a les municipals i que, com a norma, només envien a membres de la candidatura del PSC als debats. Durant la tarda i vespre, Esquerra Republicana i Ciutadans ens van fer saber que, en aquestes circumstàncies, tampoc hi participarien. Volem expressar el nostre agraïment tant a aquests dos partits com a JxCat i als Comuns, que han mantingut llur compromís fins al final.
question: Qui no va respondre als missatges del Casal Català de Brussel·les?
answers.text: PP